NYHEDSBREV SEPTEMBER Nyt tilbud til studerende ved Det Samfundsvidenskabelige Fakultet. Studiejob. Side - PDF
NYHEDSBREV SEPTEMBER Nyt tilbud til studerende ved Det Samfundsvidenskabelige Fakultet. Studiejob. Side
Download "NYHEDSBREV SEPTEMBER 2008. Nyt tilbud til studerende ved Det Samfundsvidenskabelige Fakultet. Studiejob. Side"
1 Studiejob Hvordan finder jeg et relevant studiejob? Det spørgsmål er der mange studerende, der stiller sig selv. Nogle har måske et par gode bud men ved du også, at kan hjælpe? Fokus I 2008 har vi sat ekstra fokus på området, så du som studerende vil opleve, at der bliver endnu flere relevante studiejob at vælge imellem, når du besøger vores jobbank på Husk at der hele tiden bliver slået nye relevante stillinger op, så gør det til en vane at kigge forbi jobbanken ca. en gang om ugen. Du har også mulighed for at oprette en jobagent, så du er sikker på at blive informeret om de nye spændende studiejob, så snart de bliver slået op. Uanset hvad du læser, og hvor langt du er på din uddannelse, kan det give god mening at bytte dit studiejob ud med et relevant studiejob udover at supplere SU en får du mulighed for at udbygge dit CV og skabe netværk, ligesom du kan bruge din erfaring i din fremtidige jobsøgning. I øjeblikket er der en lang række spændende studiejob indenfor bl.a. kommunikation, markedsføring, økonomi og it så kig forbi jobbanken og se alle dine muligheder! Studiejobkoordinatorer Hvis du har nogle spørgsmål, er du meget velkommen til at kontakte en af de tre studiejobkoordinatorer, som står til rådighed i s åbningstider. Råd og vejledning Husk også, at tilbyder råd og vejledning i forhold til at skrive ansøgninger, CV. m.m. Læs mere på Nyt tilbud til studerende ved Det Samfundsvidenskabelige Fakultet Vil du gerne blive klogere på dine karrieremuligheder? Få en mentor! Som noget helt nyt lancerer i samarbejde med Det Samfundsvidenskabelige Fakultet en mentorordning, hvor formålet er at synliggøre jobmuligheder for studerende. Mentorordningen skal knytte kandidatstuderende sammen med erfarne folk fra erhvervslivet og er et tilbud til studerende, der ønsker at blive mere bevidste om deres karrieremuligheder, kompetencer og de mulige veje ind på arbejdsmarkedet. Mentorerne kommer fra forskellige brancher og tilbyder sparring og inspiration med udgangspunkt i deres egne erfaringer med at søge job og gøre karriere som samfundsvidenskabelig kandidat. De er alle tidligere kandidater fra Det Samfundsvidenskabelige Fakultet på. Hvem kan få en mentor? Alle kandidatstuderende på Det Samfundsvidenskabelige Fakultet kan søge om at få en mentor. Det er dog en forudsætning, at du er motiveret og villig til at lægge en aktiv indsats i mentorforløbet. Det indebærer, at det er dig, der er initiativtager til møderne, forbereder dagsorden og følger op bagefter. Flere mentorer i fremtiden På sigt håber vi at kunne udvide karrierementorordningen, så den omfatter studerende fra alle fem fakulteter på Syddansk Universitet. Yderligere information Du kan læse mere om karrierementor på - her kan du også se, hvordan du ansøger om en mentor. Side
2 s tilbud i efteråret 2008 Som altid tilbyder en lang række arrangementer og aktiviteter for studerende på. Er du i tvivl om, hvordan du kommer i gang med at søge dit første job, eller mangler du nogle konkrete værktøjer til, hvordan du griber din ansøgning an? Vi kan som nogle af vore tilbagevendende kurser tilbyde kursus i at skrive uopfordrede ansøgninger og jobsøgnings- og CV-kursus, hvor du kan få nogle af de grundlæggende teknikker i jobsøgning og CV-skrivning. På disse kurser hjælper vi dig med at målrette dine ansøgninger og gøre dig skarpere til at præsentere dine kompetencer. Vi håber samtidig at kunne inspirere dig til at skrive nogle ansøgninger, som skiller dig positivt ud i bunken af ansøgere. Hvis du vil lidt mere i dybden med din jobsøgningsproces, kan du som det omtales andetsteds i nyhedsbrevet tilmelde dig vores KarriereNetværk. Som nyuddannet skal man forholde sig til meget nyt, blandt andet hvor meget man kan forvente i løn. Med kurset Lønforhandling for nybegyndere tilbyder vi dig en grundig introduktion til, hvordan du forhandler din første løn, hvad du kan forvente, og hvilke overvejelser du i det hele taget skal gøre dig inden en lønforhandling. På kurset vil du også blive præsenteret for nogle brugbare lønforhandlingsteknikker, og du vil få mulighed for at få trænet en lønforhandling. Læser du BASK i Sønderborg, og har du svært ved at forestille dig, hvordan dit fremtidige job kunne se ud? Så kom og vær med når afholder karrierevejsseminar for BASK på Alsion. På mødet vil du kunne møde vejledere og konsulenter fra og Forbundet Kommunikation og Sprog, som vil fortælle om, hvilke kompetencer og jobmuligheder du har som bachelor i sproglig og kulturel formidling. Du kan også lade dig inspirere af en færdiguddannet BASKer, der vil fortælle om sine første joberfaringer. Husk endelig, at hvis du som studerende mener, at I på jeres uddannelse har behov for at vide mere om karrieremuligheder med netop jeres uddannelse, er du velkommen til at rette henvendelse til. Vi kommer gerne ud på de enkelte uddannelser og fortæller om karriereveje og jobmuligheder. Arrangementer efterår september Iværksætterdag fra idé til selvstændig (Odense) 2. oktober Project Management Afternoon (Odense) 9. oktober Jobsøgningskursus (Odense) 20. oktober Jobsøgningskursus (Slagelse) 4. november Business Meeting (Sønderborg) 13. november Den uopfordrede ansøgning (Odense) 18. november Lønforhandling for nybegyndere (Odense) 19. november Karriereveje for BASK (Sønderborg) 26. november Erhvervsdating (Kolding) 27. november KarriereKick for Naturvidenskab (Odense) 4. december Kandidatmøde (Odense) 10. december Jobsøgningskursus for Naturvidenskab (Odense) Side 2
3 Iværksætterdag på fra idé til selvstændig Er du nysgerrig efter at vide mere om iværksætteri? Går du og grubler over den gode forretningsidé? Eller spekulerer du på, hvordan en karriere i egen virksomhed kunne se ud? Så kom til Iværksætterdag i Odense tirsdag den 30. september. På Iværksætterdagen laver vi et arrangement med forskellige workshops, hvor du møder folk, der kan hjælpe dig ud over stepperne eller videre i dine tanker. Du vil blive motiveret af de garvede, der har været hele turen igennem og for hvem den selvstændige livsstil har vist sig både svær og hård, men samtidig har været det hele værd! Du får mulighed for at høre, hvad der findes af hjælp på vejen til at blive en succesfuld iværksætter. Og samtidig vil rammerne tilbyde networking, så du måske kan finde din nye samarbejdspartner og komme i gang med at opbygge din egen virksomhed med det samme! Vil du vide mere om Iværksætterdagen? Du kan se program og læse mere om iværksætterdagen under Arrangementer på Her finder du også linket til tilmelding. Tid og sted: Tirsdag den 30. september kl til i lokale 77, på campus i Odense Iværksætterdagen er arrangeret i samarbejdet mellem Syddansk Universietets KarriereCenter, IDEA House, Venture Cup og DJØF. Arrangementet er gratis og åbent for alle studerende. KarriereNetværk KariereCentret begynder endnu en omgang KarriereNetværk i efteråret. KarriereNetværk er en netværksgruppe, der indgår i et 6 ugers jobsøgningsforløb, som indeholder kursusaktiviteter vedr. kompetenceafklaring, jobsøgningsteknikker, CV-skrivning, virksomhedsbesøg mv. Sideløbende med de ugentlige undervisningsgange tilbyder vi individuel vejledning og coaching til deltagerne vedr. afklaring af jobønsker, feedback på ansøgning og CV etc. For at deltage i KarriereNetværket skal du være i gang med det sidste halve år af din uddannelse på eller have afsluttet din uddannelse inden for det sidste halve år være motiveret for at komme hurtigt i job være indstillet på at bruge én dag om ugen på kursusaktiviteter o.a. i de seks uger forløbet varer Efterårets KarriereNetværk starter den 29. oktober og slutter den 3. december 2008, og der vil typisk være undervisning fra kl ca Du kan læse mere og tilmelde dig på under arrangementer. Side 3
4 Kombiner undervisningen med et praktisk samarbejde Praktik Et praktikophold i en virksomhed kan være en oplagt mulighed for at få afprøvet de teorier, du tilegner dig fra dit studie. Du behøver ikke nødvendigvis at afsætte et helt semester til praktikken. Det kan derimod være en god idé at kombinere undervisningen med 2-3 dages ugentlig praktik. Kombinationen af praktiske arbejdsopgaver i virksomheden med teoretiske input fra undervisningen kan give dig rigtig gode kort på hånden, når du står med dit eksamensbevis i hånden og skal til at søge job. Praktik- og projektbank I s praktik- og projektbank kan du både finde projektbeskrivelser, der er lige til at gå til, og praktikpladser i ind- og udland, der blot venter på, at du søger dem. Du er altid velkommen til at komme forbi på og få en snak om netop dine muligheder. Projekt En anden mulighed for at inddrage noget praktisk er ved at skrive din BA-opgave eller dit speciale i samarbejde med en virksomhed eller organisation. Her kan du således binde den teori, du arbejder med, op på nogle praktiske og aktuelle problemstillinger. I langt de fleste tilfælde implementerer virksomhederne de resultater, du kommer frem til, og du kan således være med til at give erhvervslivet nye input. Side 4
5 Hvem er vi? I kan du møde: I s KarriereCenter kan du få hjælp, vejledning, rådgivning og coaching til alt, hvad der har med job, karriere og samarbejde med virksomheder at gøre. Sønderborg Bjarke Valeur Rasmussen Vejleder og studiejobkoordinator Karrierevejledning Vejledningen på har udgangspunkt i dig og dine behov. Hvis du skal bruge hjælp i forbindelse med en jobansøgning, kan du få en snak med en af vores vejledere, der kan guide dig i forhold til både udformningen af dit CV og din skriftlige ansøgning. Hvis du er i tvivl om, hvad du kan tilbyde arbejdsmarkedet med netop dine kompetencer og kvalifikationer, kan vi hjælpe med at afklare det. Og hvis du ikke er helt klar over, hvor man kan få job med netop din baggrund, kan vi fortælle dig meget mere om arbejdsmarkedet for færdiguddannede. Pratik og projekt Vi kan også hjælpe dig med at finde en virksomhed, hvis du vil prøve dine faglige kompetencer af med et praktikophold i den virkelige verden, eller hvis du fx ønsker at skrive et seminar, en BA-opgave eller en anden eksamensopgave med udgangspunkt i en virksomheds udfordringer og problemer. Og mangler du inspiration til, hvor du skal søge studiejob, står vi også til rådighed med det. Odense Lisbeth Simmelhag Fabricius Vejleder, kursusleder mm. Stine Topp Vejleder og projektkoordinator Kamille Smed Jobformidler og studiejobkoordinator Vejlederne På kan du møde en række dygtige vejledere og formidlere, både i Odense og Sønderborg. Du er velkommen til at kigge forbi vores kontor og høre lidt om, hvad vi kan, eller du kan ringe/maile og aftale en tid med en vejleder. Du kan selvfølgelig også hjælpe dig selv på hhv. eller Helle Schroll Vejleder og daglig leder af Side 5